[{"text_idx": "#000000", "text": "Rahvusvaheline plaadipoepa\u0308ev lu\u0308kkub koroonaviiruse to\u0303ttu edasi"}, {"text_idx": "#000001", "text": "Rahvusvahelise plaadipoepa\u0308eva korraldajad otsustasid, et koroonaviiruse kiire leviku to\u0303ttu lu\u0308katakse seekordne plaadipoepa\u0308ev (Record Store Day) edasi 20. juunile. Esialgse plaani kohaselt pidanuks plaadipoepa\u0308ev toimuma 18. aprillil. Korraldajad usuvad, et otsus annab plaadipoodidele u\u0308le maailma vo\u0303imaluse sellest pa\u0308evast enim teenida ja sisulist kasu saada. Pidu tahetakse korraldada siis, kui ko\u0303ik saavad turvaliselt koguneda."}, {"text_idx": "#000002", "text": "Plaadipoepa\u0308eva korraldatakse u\u0308le maailma alates 2007. aastast u\u0308hel aprillikuu laupa\u0308eval, mille puhul annavad artistid va\u0308lja kas seniavaldamata materjali vo\u0303i juba tuntud lugusid ta\u0308iesti uuel kujul ja mis jo\u0303uavad poelettidele just sel pa\u0308eval. Ta\u0308navuse plaadipoepa\u0308eva raames lubasid ainulaadsete plaatidega va\u0308lja tulla Billie Eilish, Gorillaz, The Cure, The Black Keys jpt. Ka Eestis on juba aastaid mitmed poed sellega liitunud, siin ta\u0308histavad plaadipoepa\u0308eva World Clinic, Biit Me ja Terminal."}, {"text_idx": "#000003", "text": "Ludwig van Beethoven ei olegi Beethoven"}]